โรคพยาธิตัวตืด หรือโรคติดเชื้อพยาธิตัวตืด (Tapeworm infection หรือ Tepeworm infestation) คือโรคพยาธิในระบบทางเดินอาหาร มักพบในอวัยวะใดของร่างกาย
1. ลำไส้เล็ก
2. ตับ
3. กระเพาะ
4. ลำไส้ใหญ่
คำตอบคือ 1.  เพราะว่า โรคพยาธิตัวตืด หรือโรคติดเชื้อพยาธิตัวตืด (Tapeworm infection หรือ Tepeworm infestation) คือโรคพยาธิในระบบทางเดินอาหาร มักพบในลำไส้เล็ก เกิดจากคนติดเชื้อ ตัวตืด หรือ พยาธิตัวตืด (Tapeworm)จากกินไข่ และ/หรือปล้องพยาธิฯที่อยู่ในอุจจาระของคนเป็นโรคนี้ และอุจจาระนั้นๆปนเปือนใน อาหาร น้ำดื่ม และ/หรืออุจจาระฯติดที่สิ่งของเครื่องใช้ และที่มือ, และ/หรือจากคนกินพยาธิฯตัวอ่อนระยะติดต่อที่อยู่ในเนื้อของ “โฮสต์ตัวกลาง” (Intermediate host, สัตว์ที่ให้พยาธิอยู่อาศัย เจริญเป็นตัวอ่อนระยะต่างๆได้ แต่ไม่สามารถเจริญเป็นตัวแก่ได้ ที่สำคัญของโรคนี้ในคนคือ หมู)

อนึ่ง
- พยาธิตัวตืด(Tapeworm หรือ Flatworm หรือ Cestodes) เป็นพยาธิจัดอยู่ในชั้น/Class ชื่อ Cestoda, สกุล Taenia
- สัตว์โฮสต์ตัวกลางของพยาธิฯนี้ มีหลากหลายชนิด ขึ้นกับชนิดย่อยของตัวตืด แต่ที่คนบริโภคบ่อยคือ หมู วัว ควาย
- ชื่ออื่นของศัพท์แพทย์โรคนี้ คือ Taeniasis
 
พยาธิตัวตืด เป็นพยาธิที่ “ตัวแก่”หรือ”ตัวเต็มวัย” (Adult หรือ Mature tapeworm, วัยที่สามารถสืบพันธ์และออกไข่ได้) จะอาศัยอยู่ในระบบทางเดินอาหาร ที่ส่วนใหญ่เป็นลำไส้เล็กของสัตว์ที่เป็น “โฮสต์จำเพาะ” (Definitive host, โฮสต์ที่พยาธิอาศัยอยู่ และสามารถเจริญเติบโตเป็นตัวเต็มวัย/ตัวแก่/Adult ได้) ซึ่งโฮสต์จำเพาะของพยาธิตัวตืดส่วนใหญ่ คือ สัตว์เลี้ยงลูกด้วยนมที่กินเนื้อเป็นอาหาร เช่น สุนัข แมว และที่สำคัญ คือ คน
อายุรศาสตร์ (อายุรศาสตร์) - Internal Medicine